text: Organist forgreb sig på 13-årig dreng
  10 marts 2015 kl. 18.15
  En 45-årig mandlig organist skal i fængsel, fordi han forgreb sig på en elev.
  Den 45-årige organist har tilstået, at han i sit hjem havde haft anden kønslig omgang end samleje med en 13-årige dreng fra Give-egnen, skriver vafo.dk.
  Under en sangøvelse hev den 45-årigedrengens bukser ned, så hans tissemand blev blottet, men havde ikke samleje med drengen.
  I retten udtrykte organisten anger.
  - Jeg er utrolig ked af at være her i dag, og det, der er sket. Det rører mig meget. Jeg håber for drengen og hans familie, at de må få det godt i fremtiden og kommer videre i livet. Jeg er meget ked af sagen, men jeg kan desværre ikke gøre om på fortiden. Så jeg må få det bedste ud af det, der skal ske, sagde han ifølge vafo.dk.
  Han fik en dom på fem måneders fængsel, hvoraf de to måneder er ubetinget. Derudover skal han indgå i et tre måneders ophold på en af Kriminalforsorgens pensioner og underkaste sig sexologisk behandling.
  Artikel i vafo.dk
  Læs hele Vejle Amts Folkeblads artikel her
  